CELEX: 62000TA0254
Language: el
Date: 2008-11-28 00:00:00
Title: Συνεκδικασθείσες υποθέσεις T-254/00, T-270/00 και T-277/00: Απόφαση του Πρωτοδικείου της 28ης Νοεμβρίου 2008 — Hôtel Cipriani κ.λπ. κατά Επιτροπής (Κρατικές ενισχύσεις — Απαλλαγές ή μειώσεις των κοινωνικών εισφορών προβλεπόμενες υπέρ επιχειρήσεων που έχουν την έδρα τους στη Βενετία και την Chioggia — Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά και διατάσσουσα την ανάκτηση των χορηγηθεισών ενισχύσεων — Παραδεκτό — Ύπαρξη ατομικού συνδέσμου — Ουσία — Προϋποθέσεις σχετικές με τον επηρεασμό του ενδοκοινοτικού εμπορίου και με τις επιπτώσεις επί του ανταγωνισμού — Παρεκκλίσεις βάσει του άρθρου 87, παράγραφος 3, στοιχεία β' έως ε', ΕΚ και του άρθρου 87, παράγραφος 2, στοιχείο β', ΕΚ — Χαρακτηρισμός ενισχύσεως ως νέας ή ως υφισταμένης — Αρχές της ασφάλειας δικαίου, της προστασίας της δικαιολογημένης εμπιστοσύνης, της ίσης μεταχειρίσεως και της αναλογικότητας — Υποχρέωση αιτιολογίας)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/23
            
         Απόφαση του Πρωτοδικείου της 28ης Νοεμβρίου 2008 — Hôtel Cipriani κ.λπ. κατά Επιτροπής
   (Συνεκδικασθείσες υποθέσεις T-254/00, T-270/00 και T-277/00) (1)
   
   (Κρατικές ενισχύσεις - Απαλλαγές ή μειώσεις των κοινωνικών εισφορών προβλεπόμενες υπέρ επιχειρήσεων που έχουν την έδρα τους στη Βενετία και την Chioggia - Απόφαση κηρύσσουσα το καθεστώς ενισχύσεων ασυμβίβαστο με την κοινή αγορά και διατάσσουσα την ανάκτηση των χορηγηθεισών ενισχύσεων - Παραδεκτό - Ύπαρξη ατομικού συνδέσμου - Ουσία - Προϋποθέσεις σχετικές με τον επηρεασμό του ενδοκοινοτικού εμπορίου και με τις επιπτώσεις επί του ανταγωνισμού - Παρεκκλίσεις βάσει του άρθρου 87, παράγραφος 3, στοιχεία β' έως ε', ΕΚ και του άρθρου 87, παράγραφος 2, στοιχείο β', ΕΚ - Χαρακτηρισμός ενισχύσεως ως νέας ή ως υφισταμένης - Αρχές της ασφάλειας δικαίου, της προστασίας της δικαιολογημένης εμπιστοσύνης, της ίσης μεταχειρίσεως και της αναλογικότητας - Υποχρέωση αιτιολογίας)
   (2009/C 19/41)
   Γλώσσα διαδικασίας: η ιταλική
   Διάδικοι
   
      Προσφεύγουσα στην υπόθεση T-254/00: Hotel Cipriani SpA (Βενετία, Ιταλία) (εκπρόσωποι: αρχικά M. Marinoni, G.M. Roberti και F. Sciaudone, στη συνέχεια G.M. Roberti, F. Sciaudone και A. Bianchini, δικηγόροι)
   
      Προσφεύγουσα στην υπόθεση T-270/00: Società italiana per il gas SpA (Italgas) (Τορίνο, Ιταλία) (εκπρόσωποι: M. Merola, C. Tesauro, M. Pappalardo και T. Ubaldi, δικηγόροι)
   
      Προσφεύγουσες στην υπόθεση T-277/00: Coopservice — Servizi di fiducia Soc. coop. rl (Cavriago, Ιταλία), και Comitato «Venezia vuole vivere» (Βενετία) (εκπρόσωποι: A. Bianchini και A. Vianello, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: V. Di Bucci, επικουρούμενος από τον A. Dal Ferro, δικηγόρο)
   
      Παρεμβαίνουσα στην υπόθεση T-270/00: Ιταλική Δημοκρατία (εκπρόσωποι: αρχικά U. Leanza, στη συνέχεια I. Braguglia, επικουρούμενος από τους P. Gentili και S. Fiorentino, avvocati dello Stato)
   Αντικείμενο
   Ακύρωση της αποφάσεως 2000/394/ΕΚ της Επιτροπής, της 25ης Νοεμβρίου 1999, περί των κρατικών ενισχύσεων υπέρ των επιχειρήσεων των περιοχών Βενετίας και Chioggia που εισάγονται με τους νόμους 30/1997 και 206/1995, οι οποίοι προβλέπουν απαλλαγές από κοινωνικές επιβαρύνσεις (EE L 150, σ. 50).
   Διατακτικό
   Το Πρωτοδικείο αποφασίζει:
   
               1)
            
            
               Απορρίπτει τις προσφυγές.
            
         
               2)
            
            
               Η Hotel Cipriani SpA, η Società italiana per il gas SpA (Italgas), η Coopservice — Servizi di fiducia Soc. coop. rl και το Comitato «Venezia vuole vivere» φέρουν τα δικαστικά εξοδά τους, καθώς και τα έξοδα της Επιτροπής. Η Coopservice και το Comitato «Venezia vuole vivere» φέρουν, επίσης, τα έξοδα της διαδικασίας ασφαλιστικών μέτρων.
            
         
      (1)  ΕΕ C 355 της 9.12.2000.